Eo ai semenà furment
con una cavra grossa e çent:
vui porì la cavra prender,
al vostro corpo grant asio render. »
Dis Isigrin: «Or sia, in bonor:
eo ve apello per meo signor.»
Sì se mete allo viaço
l'un e l'altro a franc coraço;
sì se mette amantinent
ad andar là ch'è 'l furment;
amantinent sì se'n va
e la cavra sì à trovà.
Quant la cavra vé Isigrin,
ch'ella no 'l tein per so bon visin,
né à paura né vol fuçir,
ançi sta ardida e balda;
con le graspe comença graspar
e con le corne a maneçar:
«Se tu vens, Rainald, a la tençon,
se tu no ge lasses lo piliçon,
çamai no voio Deo orer
né creator che fermà lo cel. »
Rainald vardà per val, ni per dos,
e vardà per tute part,
e lo stalo vardò Rainald:
ad una volta de via
la paia cresuda li paria.
«Si Deo m'aì », ço dis Rainald,
«la cavra sé de mala art:
questa note fo rosea
e la paia no par basea.
Vedé lo furment in quella part:
andai, compare, in quella part
e sì tolerè la vostra part.
A mi se pres grant mal de ventre,
e sapiai ch'eo ai reo talento:
grant mal me farave intro l'era star ».
E Rainald intro un bosceto se caçà,
su in un arbor sì montà,
sì ch'el vé e bel e çent
là o' è la paia e 'l furment.
Dis Isigrin a grant baldor:
«Eo son gastaldo e partidor
de Rainald ch' è meo signor ».